JohanHeinsen/ENO huggingface dataset:
Aalborgs Stifts Adresseavis, 1827-01-18
Auctioner. Efter Begjæring af vedkommende Forligshaver, bliver, Tirsdagen den 30te Januar førstkommende, om Formiddagen Kl. 10, foretaget Auction over: 1) Stedet Skrold, i Taars Sogn, hvis Hartkorn er opgivet at være 1 Skp. ufrie Hovedgaardstaxt, tilligemed sammes Konge- og Kirke=Korntiende, samt Kirkens Qvægtiende, og 2) en Engparcel af Boller Eiendomme, hvis Hartkorn er omtrentlig 1 Skp. Auctionen holdes i bemeldte Skrold; hvilket herved til Lysthavendes og andre Vedkommendes Efterretning bekjendtgjøres. Børglum Herreds-Contoir i Hjøring, den 14de Januar 1827. Sparck.
Aalborgs Stifts Adresseavis, 1827-01-18
Gaarden Guldbekskjær, Aasted Sogn, Horns Herred, der staaer for Hartkorn Ager og Eng 8 Tdr., bliver stillet til en fjerde Auction, som afholdes paa selve Eiendommen, Fredagen den 9de Februar 1827, Formiddag Kl. 11, og opraabt enten til Salg eller Leie, for 1 a 2 Aar, paa meget billige Vilkaar, saasom Fritagelse for samtlige foregaaende Seqvestration, Adjudications- og Auctions-Omkostninger, som for alle paa Eiendommen for 1826 Aars Udgang hvilende Skatte- og Afgifts-Restancer. Auctionsconditionerne ligge til Eftersyn paa mit Contoir, hvilket herved offentligen kundgjøres. Horns Herreds-Contoir, Frederikshavn, den 14de Januar 1827. Flindt
Aalborgs Stifts Adresseavis, 1827-01-18
Jfølge Vedkommendes Begjæring, bliver det afdøde Skoemagermester Niels Jacob Nielsen her af Byen, hans Stervboe tilhørende Huus, 10 Fag, af søndre Ende af Stedet, No. 77, beliggende paa Søndergade, østre Side, opført af Furre=Bindingsværk, med murede Vægge og Steentag, beqvemt indrettet til en Familie af Haandværkstanden og med god Lejlighed til Lejefolk, samt godt vedligeholdt, stillet til 3de Auctioner, saaledes: 1ste Auction Løverdagen den 27de Januar, 2den Dito Dito den 10de Februar, 1827. 3die Dito Dito den 24de f. M.. hvoraf de 2de Første holdes paa mit Contoir, og den Sidste i selve Stedet, bemeldte Dages Formiddag Kl. 11 slet, for, om nogenlunde antageligt Bud skeer, at bortsælges. Ved denne ovenmeldte sidste Auction, bortsælges ligeledes en Deel Stervboet tilhørende Løsøre, Alt paa de Conditioner, som fremlægges ved Auctionerne, og som forinden ere til Eftersyn paa mit Contoir. Bye- og Herreds-Contoiret i Sæbye, den 12te Januar 1827. Hans Müller.
Aalborgs Stifts Adresseavis, 1827-01-18
Onsdagen den 31te Januar d. A., Formiddag Kl. 10. bliver paa Tingstedet i Nibe afholdt 5te Auction over Uttrup gaard i Nørretranders Sogn, Fleskum Herred, med Jordeiendomme, af Hartkorn 8 Tdr. 6 Skpr. 2 Fdkr. 1 1/2 Alb, Nibe, den 15de Januar 1827. Arntzen, const. Herredsfoged.
Aalborgs Stifts Adresseavis, 1827-01-18
Jfølge vedkommende Panthaveres Begjering, samt den passerede Execution og Udlæg, vorder Gaarden Ulstrup, i Hundborg Sogn, af Hartkorn fri Hovedgaardstaxt 13 Tdr. 5 Skpr. 2 Fdkr. 2 Alb., samt den ved Gaarden værende Stubmølle, af Hartkorn 1 Td. 2 Fdkr., stillet til en offentlig 4de Auction, som afholdes paa Thisted Raadstue Torsdagen den 25de Januari førstkommende Kl. 10 Formiddag, ved hvilken Auction bemeldte Eiendomme, hvis antageligt Bud skeer, absolut vil blive bortsolgte. Hvilket herved bekjendtgjøres saavel til Lysthaveres som Panthavernes Efterretning i Overeensstemmelse med Placat af 22de April 1817. Conditionerne bekjendtgjøres paa Auctionsstedet. Thisted den 4de Januari 1827. Lützhøft.
Aalborgs Stifts Adresseavis, 1827-01-20
Nyeste Efterretning. Hertugen af York, døde i London og Aftenen den 5te Dennes Kl. 11 af Vandsot. Han var i sit 64 Aar, og vil savnes meget af Armeen, for hvilken han var General en Chef, og som af ham blev sat paa en meget agtbar Fod.
Aalborgs Stifts Adresseavis, 1827-01-20
Den Tyrkiske Flode under Capudan Pascha indkom til Constantinopel den 27de November.
Aalborgs Stifts Adresseavis, 1827-01-20
Fra Halvøen hinsides Pyrenæerne haves Jntet af særdeles Vigtighed denne Gang. Rebellerne i Portugal gjøre ingen videre Fremskridt, men have tvertimod igjen lidt et Nederlag ved Tamegafloden. De som forleden trængtes tilbage ud af Landet have i Badajoz fundet al mulig Understøttelse med Vaaben og Penge for igjen at falde indi Portugal. Den Spanske Regering begynder at gjøre sig knotten mod England, og synes snart at ville kaste Masken. Paa Grændsen mod Portugal opstilles en Fransk Jagttagelseshær, som angives til 8000, men kommer til at bestaae af 24,000 Mand. - Frankrig har givet Ordre til at trække sine Tropper, tilbage fra Madrid.
Aalborgs Stifts Adresseavis, 1827-01-20
Sydamerica. Befrieren Bolivar er efter sit lange Ophold i Peru, hvor flere Sammensværgelser imod ham ere komne for Lyset, nu omsider kommen tilbage til Bogota, Columbiens Hovedstad, og det synes, at General Paes vil søge at udsone sig med ham.
Aalborgs Stifts Adresseavis, 1827-01-20
J Chille har Admiral Blanco allerede fratraadt sit Præsidentskab, og der arbeides paa at faae sat General O'Higgins i hans Sted. Denne sidste begunstiges meget af Bolivar. Fra Buenos Ayres meldes, at der imellem Plata=Staterne og Bolivia (Øvre Peru hersker en meget stor Spænding, og dette nye af Bolivar skabte Statsforbund, hvor General Sucre beklæder den høieste Magt, er endnu ikke anerkjendt af Plata=Staternes Regering. Provindsen Taria har afsondret sig fra disse og forenet sig med Bolivia. - To i Buenos Ayres hjemmehørende Skibe, som af Regeringen vare sendte op af Floden Bermejo for at undersøge sammes Løb, ere anholdte af Dr. Francia i Nambura og Mandskabet ført hen i Fangenskab. - J Østprovindsen, hvor Brasilianerne endnu ere i Besiddelse af Fæstningerne, hersker Oprør og Desertion iblandt de Argentinske Tropper, og den Brasiliske Oprørerhøvding Fructuoso Ribeira er raget uklar med Argentinerne og forladt af alle sine Stridsmænd. - Fra Chille har den tappre Argentinske Admiral Brown faaet Forstærkning af et Par Fregatter og skal have beskudt Fæstningen Maldonodo. - Pengetrangen er frygtelig i Buenos Ayres og Banken har fra October Maaneds Udgang indstillet alle contante Udtællinger. - Paa Grund af disse mange Fortrædeligheder har Regeringen maattet bekvemme sig til at sende to Deputerede til Rio Janeiro for at søge Ende paa Ufreden med Brasilien.
Aalborgs Stifts Adresseavis, 1827-01-20
Et Nordamerikansk Blad melder efter en Skrivelse fra Lima, at der skal være Afslutning af et Forbund i Værk imellem Bolivar og Kejseren af Brasilien om at deele Sydamerica imellem sig.
Aalborgs Stifts Adresseavis, 1827-01-20
J Montevidens Havn har stor Søskade fundet Sted, sidstafvigte Mikkelsaften. Der strandede 28 og sank 6 Skibe. En Brasilisk Fregat paa 40 Kanoner forliste total ved Platastrømmens Munding.
Aalborgs Stifts Adresseavis, 1827-01-20
J Cumana er udbrudt Borgerkrig imellem Jndvaanerne og den despotiske General Bermudez, som har tabt et Slag og maattet flygte til Barcelona.
Aalborgs Stifts Adresseavis, 1827-01-20
Præsidenten Boyer paa Øen Hayti har officielt erklæret, at Republikken ikke formaaer at udrede den betingede Godtgjørelsessum til Frankerig. Han skal have sendt denne Erklæring til Europa, hvor den maa gjøre stor Opsigt.
Aalborgs Stifts Adresseavis, 1827-01-20
Spanien. Efter det Parisiske Blad Quotidienne har England forlangt af Spanien: 1) Afsendelse af en Spansk Sende mand til Lissabon og Antagelse af en Portugisisk i Madrid. 2) Anerkjendelse af den Portugisiske Forfatning og den i Portugal indførte Regering. 3) Hr. Calomardes Afskedigelse og de tre Generalcaptainers Afsættelse, som skulle have understøttet de Portugisiske Flygtninge. Fra Spansk Side skal herpaa være svaret: 1) Afbrydelsen af de diplomatiske Forbindelser var udgaaet fra Portugal. 2) Den Spanske Regering vilde ikke blande sig ind i Andres indre Anliggender, men ikke heller taale Andres Jndblanding i dets egne. Den har anerkjendt den i Joao den Sjettes Testament indsatte Regering, ligesom de andre Cabinetter, men iøvrigt var det slet ikke afgjort og Frankrig har anerkjendt den nuværende Regering i Lissabon. 3) Hr. Calomarde nyder sin Monarks Tiltro, der og vil beholde ham saalænge som han anseer hans Tjeneste for nyttig. Generalcaptainerne havde Jntet begaaet, som fortjente Afsættelse, og ingen Skade tilføjet den Engelske Regering, imedens at Governøren i Gibraltar paa al mulig Maade understøtter Spanske Oprørere og har skienket Kaperne et Fristed hos sig. Desuden er England endnu den eneste at alle Europæiske Magter, som, trods de imellem det og Spanien bestaaende Tractater, har anerkjendt de ny Amerikanske Republikker.
Aalborgs Stifts Adresseavis, 1827-01-20
Et Pariserblad anmærker. Kong Ferdinands Haardnakkenhed vil nøde Frankrig til at vælge imellem Spanien og England. J første Tilfælde opoffrer det sin Sømagt, sin Handel, sin Velstand og sandsynligviis indvortes Roi sidste Tilfælde erklærer man sig mod de deligt klingende Ord: Familie=Pagt, Legitimitet, Ludvig den Fjortendes Monarki, Filip den Femtes Ætling.
Aalborgs Stifts Adresseavis, 1827-01-20
Blandinger. Spaniens gudfrygtige, unge, men meget sygelige, Dronning har udgivet en Bønnebog, til Brug ved den 9 Dags Andagt, hvorved Frelserens Kjøbspaatagelse og den hellige Jomfrues guddommelige Undfangelse feires. - Dog ikke under Hendes eget Navn, men som en barmhiertig Søster af den hellige Frans de Paulas Orden.
Aalborgs Stifts Adresseavis, 1827-01-20
Keiseren af Brasilien har ladet tilstille nogle af Østerrigs Erkehertuger og Ministre Decorationerne af den nye Brasiliske Sydkors-Orden, og H. K. K. Apostoliske Majestæt har tilladt at anlægge og bære dem.
Aalborgs Stifts Adresseavis, 1827-01-20
Regeringstidenden i Calcutta melder, at Runit Sing. ikke, som Rygtet havde sagt, var død, men tvertimod ifærd med et nyt Forsøg til Udvidelse af sit Landemærke paa Afganernes Bekostning, hvilket neppe vilde falde ham vanskeligt, under deres indre Stats- og Troes-Stridigheder.
Aalborgs Stifts Adresseavis, 1827-01-20
Den 10de Januar blev Fyrtaarnet ved Travemynde, truffet af Lynild, og afbrændte.
Aalborgs Stifts Adresseavis, 1827-01-20
Fædrelandet.
Aalborgs Stifts Adresseavis, 1827-01-20
Kjøbenhavn. J Anledning af Hs. Maj. Kongens høie Fødselsdag kan i næste Maaned ventes opført paa Kjøbenhavns Theater: Ferdinand Cortez, heroisk Opera i 3 Acter, med Musik af Spontini.
Aalborgs Stifts Adresseavis, 1827-01-20
Det her for henved 2 Aar siden stiftede videnskabelige Selskab Athenæum, som har sit Local bestaaende af 10 Værelser, paa Østergade No. 68, tæller allerede 400 Medlemmer, og holder, foruden alle danske Tidsskrifter, der udgjør henimod 50, af Engelske Journaler og Aviser 21, af Jtalienske 2, af Franske 22, af Tydske 48, af Svenske 4, af Norske 5, og af Jslandske 2, tilsammen 104 Blade, af hvilke 19 udlaanes; men de Øvrige læses paa Stedet. Selskabet ejer desuden en Bogsamling af 858 Bind, hvoriblandt endeel kostbare Værker, saasnart Disses Tal er voxet til 1000, skal Udlaan deraf finde Sted.
Aalborgs Stifts Adresseavis, 1827-01-20
J nyeste Hefte af Østs Archiv har en Dare: - som skriver Professor T. Baden liigt - sagt noget Læseværdigt om Smagen i Baggesens Nekrolog i Literaturtidenden, af Professor Müller, "som har villet feire Baggesens Amindelse ved en Lovtale over Prof. Øhlenschlager.
Aalborgs Stifts Adresseavis, 1827-01-20
En Handlende her i Hovedstaden, N. Olsen, paa Kjøbmagergade, sælger Blandingstobak af sexten forskjellige Sorter, til 6 og 8 Mk. Pundet.
Aalborgs Stifts Adresseavis, 1827-01-20
Befordringer og Afgang. Under det danske Cancellie: Den 3die Januar er Cand. Theol. C. Rehders beskikket til personel Capellan for Gudum, Lillevorde og Seialflod Menigheder i Viborg Stift. Den 5te, Lector og anden Lærer, ved Veterinairskolen i Kjøbenhavn, G. C. With, forundt Rang efter Rangforordningen af 14de October 1746 dens 6te Classe, No. 4.
Aalborgs Stifts Adresseavis, 1827-01-20
Under Generaltoldkammer- og Commercecollegiet: Den 11te November f. A. er Hofoexeleer S. W. Heilbuth udnævnt til Agent med Rang No. 7 i 6te Klasse af Rangforordningen af 14de October 1746. Den 21de, Capitain F. Groos beskikket til surnummerair Toldcontrolleur paa St. Croix. Den 25de, de forenede Nordamerikanske Staters Consul paa Maltha, J. Pulis, til dansk Consul sammesteds. Den 29de, A. C. Richardt til Varemægler i Kjøbenhavn. Den 19de December, P. T. Chlavert til Fyrinspecteur ved Gjedser-Fyr paa Falster.
Aalborgs Stifts Adresseavis, 1827-01-20
Under Admiralitetet: Den 29de November f. A. er Kammerherre og p. t. General=Gouverneur over de danske vestindiske Eilande, J. F. Bardenfleth, Storkors af Dannebrogen, og Dannebrogsmand, meddeelt Navn og Rang som Contra-Admiral. Den 22de December, Cadetunderofficererne C. Krieger, P. C. Holm og C. B. Købke, udnævnte til Secondlieutenanter.
Aalborgs Stifts Adresseavis, 1827-01-20
Under Generalpostdirectionen: Den 23de December 1826 er Postmester S. Røder i Frederiksborg, efter Ansøgning, i Naade entlediget ved bemeldte Aars Udløb, fra det ham anbetroede Postmester-Embede. Cours den 16de Januar. Hamb. 2 M. - , a vista 226. - Specier 227. - Specier solgtes til 13 Rbmk. 10 s. - Bank-Disconto 5 pC. - Norske Speciessedler pr. 100 Specier - Rbdlr. Sedler. - Svenske Sedler pr. Rdlr. Rigsgjeld 49 a 49 1/2 Rbs. Tegn. - 4 pCt. Kongl. Obligationer (u. R.) 83 1/2 a 84 Rbdlr. Sedler. - Dito Dito 74 i Banco. - Nationalbank-Obligationer (af Laanet 4de Februar 1820) 100 1/2 a 101 Rbd. r. Sølv. - Dito Dito 114 1/4 a 115 i Sedler. - 4 pC. uopsigel. Rigsbkobl. Renter pr. 6te Januar 90 1/2 a 91 Rbd. rede Sølv. - 6 pC. norsk Laan ved Hambro & Søn 103 1/2 a 104 i Banco. - 4 pC. Dito nye - i Banco. - Asiatiske Actier - Sedler. - 3 pC. nye danske Obligat. 58 1/2 L. Sterling. 1 L. Sterling beregnet til 14 Bmk.
Aalborgs Stifts Adresseavis, 1827-01-20
Cours: Hamborg den 16de Januar. Bordeaux, 187 3/4. - St. Petersborg 8 1 3/4. - London 36, 5. - Cadiz 86 3/4. - Lissabon 36 3/4. - Amsterdam k. S. 105 - Kjøbenhavn k. S. 220. - Specier 1/2 A. - Disc. -
Aalborgs Stifts Adresseavis, 1827-01-20
Blandinger. Foruden den nye Hamborgerpost, som vor fortjente Literatus Blok Tøren har begyndt at udgive i Altona, og som man af de forleden ankomne to første Numere seer, indeholder en sammentrængt Oversigt, af Tidshistoriens mærkeligste Begivenheder, udkommer nu i Hovedstaden en Kjøbenhavnspost og en flyvende Post, to Aftenposter, hele tre Konversationsblade, hvoraf det ene tillige hedder Basunen. Morgenbladet er forvandlet til et Hefteskrift under den nye Titel Hertha &c. &c. Den saakaldte Kjøbenhavns flyvende Post reddigeres af Hr. Dr. J. L. Heiberg og udgives af Hr. Secretair Printzlau. Dens No. 1 be synder med et Ark Nytaarsvers, lige fra den Kongelige Familie til "dem, som ere ingen Ting." Af disse Vers ere flere pikante. Til en Prøve hensættes her det til Theatret: Jeg ønsker dig en Ting, som ei er ilde; Gid Kassen blive maa saa fuld: At Du betale kan en Tønde Guld I Honorar for hver en Vaudeville, Til Stadens 32 Mænd. Saalænge som J tredive plus to Endnu bestandig vaage for vor No Kan ingen Frygt vor Tryghed bøie. Thi ønsker jeg i hele Byens Navn, Gid der (til Roes for jer, til Trost for Kjøbenhavn) Maa aldrig komme Sovn i Eders Øie! Til Kunstdommere. Leve Discurser - Til Vexelerere.
Aalborgs Stifts Adresseavis, 1827-01-20
Kourser - Til Prokuratorer. og Concourser! Til Klubberne. Leve Politiken. Til de Orthodoxe. Og Drikken I Hvis ikke man med Øl og Brændeviin var tjent, Fik mangt et helligt Skrift fast ei en Subskribent. Den paa Langeland saa længe grasserende Koldfeber er endnu ikke standset, hvorfor af Øvrigheden er foranstaltet trykte Forholdsregler uddeelte sogneviis til Afbenyttelse for dem, der formedelst Fraliggenhed eller andre Omstændigheder maatte finde Vanskelighed i at søge Lægen. De i samme anbefalede Lægemidler, saasom Brækpulver, Brækvand, Salt, Citron, Laxeerpulver o. s. v. kunne ogsaa, efter Stiftsphysici Foranstaltning, indtil videre erholdes uden Recept paa Apotheket i Rudkjøbing, og vil deres Dosis og Anvendelsesmaade tillige blive paaskrevet, naar vedkommende Kjøbere for Apothekeren opgiver Patientens Alder.
Aalborgs Stifts Adresseavis, 1827-01-20
Odense den 16de Januar. Efter, næsten kunde man sige et Andendags Feberveir, med afvexlende Tøe og Frost, havde vi i her i Søndags en Storm af Nordvest, som om Aftenen Kl. 8 gik over til en Orkan, og af Barometrets yderst lave Standpunkt lod befrygte et Jordskjælv. Det knagede i Husene, Tagsteen nedstyrtede og Jntet kunde modstaae Vindens Voldsomhed. Det Rædsomme forøgedes endnu ved hyppige Lynglimt. Saavel fra Landet, som Søen maa befrygtes at spørge flere Ulykker. Et af de gamle store Lindetræer i Slotshaven knækkedes midt over. Uveiret varede omtrent et Par Timer, hvorpaa det sagtnedes noget. Siden har Frosten igjen taget fat med klar Luft. Pakkeposten fra Sjelland indtraf dog hertil i Søndags, men Brevposten, fik vi først i Gaar Middags.
Aalborgs Stifts Adresseavis, 1827-01-20
Jstedenfor rigtige Skuespil diverterer vi os her i Vinter ved de virkelig beundringsværdige Forestillinger, som Brødrene Fouraux opføre. Selskabet er meget talrigt. Efter i nogen Tid at have viist Prøver paa dets udmærkede Færdighed i Ridekunsten med tilhørende brilante Fyrværkerie, giver det nu paa Theatret Divertissementer i Liniedands og Pantominer, som sees med overordentligt bifald, den Selskabet ogsaa giør sig al mulig Flid for at fortjene. Den Lethed og Ynde, hvormed Hr. Louis og Baptist samt Madame Baptist Fouraux danse paa tre parallelle Linier uden Ballancerstang, kan virkelig regnes til Kunstens Triumf, ligesaa den gruelig skjønne Færdighed, hvormed Hr. Mancini udfører de sværeste Legemsøvelser. Man tænke sig ham blandt andet hængende med Hovedet nedad blot ved den ene Fod paa Linien, medens 5 Personer entre op af ham og han saaledes slyngende med denne Byrde akkompagnerer paa Trompeten, Hvad der endnu forhøier disse Forestillinger er de brillante Dragter og deslige Dekorationer, hvormed Selskabet er forsynet. (H. A.) Aalborg.
Aalborgs Stifts Adresseavis, 1827-01-20
Under den heftige Orkanbyge i Søndagsaftes fandt den mærkelige Naturbegivenhed Sted her i en Gaard i Slotsgaden, at to Brønde, den ene i Gaarden den anden i den tilhørende Have, begge skred sammen, og at Udskridningen i begge skeete i en og samme Retning, næmlig fra Sydvesthjørnet, hvilket, i Forening med den paa samme Tid mageløse lave Barometerstand, giver største Grund til at antage, at Uveiret har staaet i Forbindelse med nogen Jordrystelse, hvorom maaske nærmere Efteretninger i sin Tid kunne indløbe andenstedsfra. Jgaar foretog Hr. Roat sig sin anden og for denne Gang sidste Ascension til Budolphi Kirketaarn og vandt ved sin mageløse Færdighed og Uforsagthed ikke mindre Beundring og opvakte ikke mindre Forhavselse end forrige Gang.
Aalborgs Stifts Adresseavis, 1827-01-20
Man kan nu gaae over Jsen fra Aalborg til NørreSundby. En jevn Frost holder ved med nordlig og nordostlig Vind.
Aalborgs Stifts Adresseavis, 1827-01-20
Aalborg Kirker. Tredie Søndag efter Helligtrekonger prædiker til Høimesse i Budolphi Kirke Hr. Pastor Henneberg; i Frue Kirke Hs. H. Hr. Stiftsprovst Schierup. - Til Aftensang i BudolphiKirke Hr. Pastor Boesen; i Frue Kirke Hr. Pastor Gad.
Aalborgs Stifts Adresseavis, 1827-01-20
Ægteviede. Den 15de Januar, Premierlieutenant Chr. Fr. v. Kurzhals og Enke Madame H. J. Preetzmann.
Aalborgs Stifts Adresseavis, 1827-01-20
Døbte. Den 14de Januar, Matros K. Larsens Tvillinger, Frederik og Henriette, Fadd. Frue Kayerød, Mad. Gad, Jomfruerne Christensen og Wibroe, Søepremierlieutenant Bluhme, Kjøbmændene Plaate og Hassing, Skibscapitainerne A. Hvass. J. Bruun og Munk, Lærer Finnemann, Handelsbetjent Tielemann, Tømmermester Hansen, Styrmændene Si mony, Holm, Mølbye og Bomholt. - Fribødkermester Chr. Stephensens Søn, Hans Stephen; Fadd. Mad. Næbye, Jfr. Schiønning, Kjøbmand Johansen, Borgeradjutant og Dannebrogsmand Horne, Toldbetjenterne Fischer og Aagaard, Bødkermester C. Kohsel, Værtshuusholder K. Theil, Bødkersvend Jac. Møller. - Skipper Chr. Petersens Datter, Hansine Andrea Cathrine Benjamine; Fadd. Mad. Kragh, Jfr. Brix, Kjøbmand Schjørring, Guldsmed Smith, Tømmermester Tomra, Gjæstgiver Petersen, Skibscapitainerne S. P. Hansen, N. Nissen og H. Krohn. - Den 18de, Værtshuusholder Jacob Jensens Datter, Jensine, Fadd. Mad. Gjerum, Jfr. Holm, Smedemester Stuhr, Barnets Fader og Styrmand Thobias.
Aalborgs Stifts Adresseavis, 1827-01-20
Begravede. Den 16de Januar, Skoemagermester Gandrup. - Toldbetjent P. A. Møllers Søn, Christian, 3 Aar. 8 1/2 Maaneder. Sundbye Kirke.
Aalborgs Stifts Adresseavis, 1827-01-20
Døbt. Den 14de Januar, Slagter Baar Thorsens Datter, Marie Theresia, af Sundbye; Fadd. Thomas Abrahamsens Hustrue af Sundbye, Margrethe Mortensdatter fra Uttrup, Bager Lund af Sundbye, Peder Christian Hansen, fra Aalborg og Nicolai Andersen Maler af Sundbye.
Aalborgs Stifts Adresseavis, 1827-01-20
Ved Tallotteriets 1271de Trækning i Kjøbenhavn udkom: No. 78. 1. 70. 33. 48.
Aalborgs Stifts Adresseavis, 1827-01-20
Bekjendtgjørelser. Sørgeligst bekjendtgjøres for Familie og Venner, at min elskede, gode og retskafne Kone, Petrea Nicoline Brandt, sidstafvigte 14de Januar, Kl. 1 Eftermiddag, henslumrede til den evige Fred, 33 1/2 Aar gammel, efterat hun 12 Dage forhen havde født en Datter, som overlever hende. J 11 Aar vare vi forenede i et sjeldent og lykkeligt Ægteskab, i hvilket hun blev Moder til 9 Børn, hvoraf Et modtager hende i Evigheden. Mine otte smaae Børn begræde nu med mig Tabet af den bedste Moder og ømmeste Hustrue. - Kuns den Tanke: at hun hos Gud nyder Lønnen for sin retskafne Vandel, og Haabet om en salig Gjenforening, letter min Kummer. Witterup, den 16de Januar 1827. T. Bruun.
Aalborgs Stifts Adresseavis, 1827-01-20
Min gode Kone Maren Poulsen, fød Christensen. er ikke mere. - Flere Aars tiltagende Svaghed endte, efter een Dags Sygeleie, hendes huuslige og virksomme Liv, i hendes Alders 55 Aar og vort Ægteskabs 14de Aar. J tvende Ægteskaber blev hun Moder til 10 Børn, hvoraf 6 efterlever; dette bekjendtgjøres herved sørgeligst for fraværende Børn, Familie og Bekjendtere. Aalborg, den 18de Januar 1827. Lauritz Poulsen.
Aalborgs Stifts Adresseavis, 1827-01-20
Med Bedrøvelse bekjendtgjøres herved deeltagende Frænder og Venner: at vores elskede Søn Jens Koefoed idag favnedes af Døden, i den tidlige Alder af 1 1/2 Aar; - vedholdende Svaghed, forenet med en henlig Kighoste, endte hans korte Liv. Aalborg, den 19de Januar 1827. Anne Elisabeth Koefoed, Frederik J. Koefoed fød Lundt.
Aalborgs Stifts Adresseavis, 1827-01-20
J Anledning af hans Majestæt Kongens Fødselsdag bliver Assemblee og Bal i Selskabet Enigheden, Søndagen den 28de Januar, som begynder Kl. 7. For saavidt Localet tillader det, kunne passende Personer, uden for Selskabet erholde Adgang dertil. Directionen.
Aalborgs Stifts Adresseavis, 1827-01-20
Theatret i Aalborg. Tirsdagen den 23de Januar 1827. opføres af det herværende Danske Skuespillerselskab: Juta, Dronning af Danmark,
Aalborgs Stifts Adresseavis, 1827-01-20
Originalt Sørgespil i 5 Acter af en Anonym. Titchen & Bigum.
Aalborgs Stifts Adresseavis, 1827-01-20
Søndagen den 21de Januar har Undertegnede den Ære, med sit Selskab, paa Kjøbmændenes Compagnihuus, for allersidste Gang at give en Forestilling i Liniedands, eqvilibriske Kunster og Trampolinspring. Selskabet vil bestræbe sig for at erholde Publikums Bifald. Det Nærmere erfares af de trykte Placater. Aalborg, den 19de Januar 1827. Chr. Rog
Aalborgs Stifts Adresseavis, 1827-01-20
Fra den 19de Dennes gaaer der hver Nat paa Nyhavn en Vagt, der har Ordre til at vaage over Sikkerheden, for hvad der henligger, og at holde enhver Uvedkommende fra at komme sk. paa Pladsen; hvilket herved offentlig bekjendtgjøres. Aalborg, den 20de Januar 1827. Havne-Commissionen.
Aalborgs Stifts Adresseavis, 1827-01-20
En Sal med Sovekammer, og om forlanges, Staldrum og at Tjenerkammer, kan hos mig faaes til Leie. Aalborg, den 29de Januar 1826. Sophie Berlin sal. Kaarsbergs.
Aalborgs Stifts Adresseavis, 1827-01-20
Den Leilighed som Madame Curtius beboer i min Gaard paa Allgaden, er til Paaske Flyttetid til Leie. Cohen, Slagtermester.
Aalborgs Stifts Adresseavis, 1827-01-20
Nogle Malm=Krane ønskes tilkjøbs af Rybsahm.